eelnõu

**NARVA LINNAVALITSUS**

**KORRALDUS**

Narva

**Ametiasutuste finantseerimine ja väljaminekute tegemine**

**eelarveaasta alguseks vastuvõtmata eelarve puhul**

**1. Asjaolud ja menetluse käik**

Kohaliku omavalitsuse üksuse finantsjuhtimise seaduse (edaspidi KOFS) § 22 lõike 3 alusel on Narva linnavalitsus esitanud linnavolikogule Narva linna 2016.aasta eelarve eelnõu üks kuu enne eelseisva eelarveaasta algust. Käesolevaks ajaks on Narva linna 2016.aasta eelarve vastuvõtmata.

KOFS §24 lõike 1 alusel kui valla- või linnavolikogu ei ole eelarvet eelarveaasta alguseks vastu võtnud, võib valla- või linnavalitsus kuni eelarve vastuvõtmiseni teha eelarve eelnõus kavandatud väljamineku, kui selle tegemise tähtaeg saabub enne eelarve vastuvõtmist ja see tuleneb:

1) õigusaktist;

2) KOFS § 34 lõike 2 punktides 1–3, 5–52 ja 7 ning lõikes 7 nimetatud kohustuse täitmiseks sõlmitud lepingust;

3) KOFS § 27 lõikest 2;

4) kohtuotsusest.

KOFS §24 lõike 2 alusel kui valla- või linnavolikogu ei ole eelarvet eelarveaasta alguseks vastu võtnud, võib valla- või linnavalitsus kuni eelarve vastuvõtmiseni teha nimetatud paragrahvi lõikes 1 nimetamata väljamineku valla- või linnavolikogu määratud liigenduses ühe kaheteistkümnendiku ulatuses:

1. eelmise aasta lõpliku eelarve vastavast väljaminekust, kui kavandatav väljaminek on alanud eelarveaasta eelarve eelnõus vähemalt samas summas, või
2. alanud eelarveaasta eelarve eelnõus kavandatud väljaminekust, kui see on väiksem eelmise aasta lõpliku eelarve vastavast väljaminekust.

Alljärgnevas tabelis on esitatud andmed linna 2015.a ja 2016.a eelarvete kohta.

eurodes

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2015.a täpsustatud eelarve (seisuga 04.12.2015)** | | | | | **2016.a eelarve eelnõu** | | | | |
| Asutuse nimetus | Põhieelarve | laenu arvelt | Riigi  eelarve | Sihtotst. toetused | **2015.a eelarve kokku** | Põhieelarve | Laenu arvelt | Riigi  eelarve | Sihtotst. toetused | **2016.a eelarve kokku** |
| Narva Linnavalitsuse Kultuuriosakond | 21 517 309 | 24 985 | 8 846 134 | 882 064 | **31 270 492** | 20 651 005 |  | 8 803 702 | 239 850 | **29 694 557** |
| Narva linna Sotsiaalabiamet v.a kapitalirendi eest tasumine | 4 006 026 |  | 1 786 117 | 25 937 | **5 818 080** | 4 146 402 |  | 1 235 666 |  | **5 382 068** |
| Narva linna Sotsiaalabiamet - kapitalirendi eest tasumine | 416 530 |  |  |  | **416 530** | 416 468 |  |  |  | **416 468** |
| Narva Linnavolikogu kantselei | 430 215 |  |  |  | **430 215** | 426 227 |  |  |  | **426 227** |
| Narva Linnakantselei | 1 238 753 | 40 000 | 4 954 | 5 904 | **1 289 611** | 1 200 500 |  | 2 413 |  | **1 202 913** |
| Narva Linnavalitsuse Rahandusamet v.a laenude tagastamine ja intressi tasumine | 451 338 |  |  | 75 | **451 413** | 373 709 |  |  |  | **373 709** |
| Narva Linnavalitsuse Rahandusamet - laenude tagastamine ja intressi tasumine | 9 808 214 |  |  |  | **9 808 214** | 8 803 601 |  |  |  | **8 803 601** |
| Narva Linnavalitsuse Arhitektuuri- ja Linnaplaneerimise Amet | 7 657 483 | 11 290 992 | 358 084 | 190 609 | **19 497 168** | 6 704 800 | 5 722 731 | 314 226 |  | **12 741 757** |
| Narva Linna Arenduse ja Ökonoomika Amet | 1 218 241 | 2 139 922 |  | 32 540 | **3 390 703** | 1 010 490 | 1 245 641 |  |  | **2 256 131** |
| Reservfond | 12 946 |  |  |  | **12 946** | 33 000 |  |  |  | **33 000** |
| eelarve reserv |  |  |  |  |  | 273 025 |  |  |  | **273 025** |
| **Kokku** | **46 757 055** | **13 495 899** | **10 995 289** | **1137129** | **72 385 372** | **44 039 227** | **6 968 372** | **10 356 007** | **239 850** | **61 603 456** |

Juhindudes eespool nimetatust on Narva Linnavalitsuse Rahandusamet valmistanud ette informatsiooni ametiasutuste finantseerimisest kuni Narva linna 2016.a eelarve vastuvõtmiseni.

**2. Õiguslikud alused**

Kohaliku omavalitsuse korralduse seaduse § 30 lõige 1 punkti 3 kohaselt, linnavalitsus lahendab ja korraldab kohaliku elu küsimusi, mis ei kuulu volikogu pädevusse.

KOFS §24 on sätestatud väljaminekute teostamise kord eelarveaasta alguseks vastuvõtmata eelarve puhul.

**3. Otsus**

Võttes aluseks KOFS §24 lõikes 2 sätestatu on ametiasutustel lubatud teha kuni Narva linna 2016.a eelarve vastuvõtmiseni väljaminekuid ühes kuus järgmiselt:

|  |  |  |
| --- | --- | --- |
|  | KOFS §24 lõike 2 alusel väljaminekute 1/12 (eurodes) | |
| **Asutuse nimetus** | Põhieelarve | Riigieelarve |
| Narva Linnavalitsuse Kultuuriosakond | 1 720 917 | 733 642 |
| Narva linna Sotsiaalabiamet  v.a kapitalirendi eest tasumine | 333 836 | 102 972 |
| Narva Linnavolikogu kantselei | 35 519 |  |
| Narva Linnakantselei | 100 042 | 201 |
| Narva Linnavalitsuse Rahandusamet  v.a laenude tagastamine ja intressi tasumine | 31 142 |  |
| Narva Linnavalitsuse Arhitektuuri- ja Linnaplaneerimise Amet | 558 733 | 26 186 |
| Narva Linna Arenduse ja Ökonoomika Amet | 84 208 |  |

**4. Rakendussätted**

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

Tarmo Tammiste

Linnapea Ants Liimets Linnasekretär